**Tricia Helfer** (født 11. april 1974) er en canadisk modell og skuespillerinne, best kjent for sin rolle som «Number Six» i science fiction-serien *Battlestar Galactica* (2003–2009).

Bakgrunn
--------

### Tidlig liv og familie

Helfer ble født i landlige omgivelser i Donalda, Alberta i Canada. Hun vokste opp på familiens korn-gård.
Hun har svenske, norske, tyske og engelske aner. Hun har en søster som heter Tammy.
Hun er gift med Jonathan Marshall, som er en advokat i Los Angeles

Karriere
--------

### Modell

17 år gammel ble hun oppdaget av en speider for et modellbyrå, mens hun stod i kø til en lokal kinoforestilling. I 1992 vant hun Ford Models sin Supermodel of the World-konkurranse og ble signert av Elite Model Management like etter det, og er nå hos Trump Model Management. Hun har vært med i flere reklame-kampanjer, bl.a for Ralph Lauren, Chanel, Victoria's Secret og Giorgio Armani. Helfer har vært med i moteshow for Carolina Herrera, Christian Dior, Claude Montana, Givenchy, John Galliano, og Dolce & Gabbana. Helfer har bl.a vært på fremsidene av *Flare*, *Amica*, *ELLE*, *Cosmopolitan*, *Marie Claire*, og *Vogue*. Hun har også posert toppløs, men ikke helt naken i februar 2007-utgaven av *Playboy*.

### Fjernsyn og film

Tricia Helfer ved galla-showet for filmen *Walk All Over Me* i 2007 i Calgary
Mens hun arbeidet i New York som en modell, ledet Helfer et canadisk tv-show ved navn *Ooh La La*. Hun flyttet så til Los Angeles i 2002 for å bli en skuespiller på full tid. Hennes første rolle var en rolle som "Sarah" på tv-serien *Jeremiah*. Etter det spilte hun rollen som en modell i en epiosde av *CSI: Crime Scene Investigation*. I 2002 spilte Helfer hovedrollen som "Eva" i en uavhengig film *White Rush*.

#### Battlestar Galactica

I 2003 ble tv-serien fra 1970-tallet, *Battlestar Galactica* brakt tilbake til live, selv om det i første omgang var i form av en tre timer lang miniserie. Helfer spilte rollene som «Number Six», en type cylon i menneskeform, samt et skytsengelaktig vesen. Miniserien ble etterhvert en pilot for den nye science fiction-serien *Battlestar Galactica*. *Battlestar Galactica* ble filmet for det meste i Vancouver, Canada, og varte i fire sesonger.

I oktober 2006 ble det annonsert at Helfer ikke ville jobbe mere med programmet *Canada's Next Top Model* for å fokusere på arbeidet med *Battlestar Galactica*.

Helfer hadde også rollen som "Kilian Qatar" i videospillet fra Electronic Arts *Command & Conquer 3: Tiberium Wars*, sammen med medspiller fra *Battlestar Galactica*, Grace Park.

Priser og nominasjoner
----------------------

**Leo Awards**

* 2006 – **Vinner** – Best Lead Performance by a Female in a Dramatic Series – *Battlestar Galactica*
* 2006 – Nominert – Best Guest Performance by a Female in a Dramatic Series – *The Collector*

Utvalgt filmografi
------------------

*Listene under er ikke komplett, se Internet Movie Database – Tricia Helfer*

### Filmer og fjernsyn

* *Eventual Wife* (2000)
* *Jeremiah* (2002)
* *CSI*, tv-serie 1 episode (2003)
* *White Rush* (2003)
* *Battlestar Galactica* mini-serien (2003)
* *The Collector*, tv-serie 1 episode (2004)
* *Battlestar Galactica* (2004–2009) tv-serie
* *Mem-o-re* (2005)
* *The Genius Club* (2006)
* *The Green Chain* (2007)
* *Supernatural, tv-serie 1 episode (2007)*
* *Spiral* (2007)
* *Walk All Over Me* (2007)

### Videospill

* *Command and conquer 3* (2007) pc/xbox 360

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. 1 2 3 4 5  Internet Movie Database - Bio om Tricia Helfer
3. ↑  Eric J. Leech (2008). «Tricia Helfer» (PDF). Urban Male Magazine. Arkivert fra originalen (PDF) Bruk av `|arkiv_url=` krever at `|arkivdato=` også er angitt (hjelp). Besøkt 7. september 2008.  «Arkivert kopi» (PDF). Arkivert fra originalen (PDF) 4. oktober 2008. Besøkt 24. juni 2012.
4. ↑  «CityNews.ca». *Toronto's Jay Manuel To Host Second Season Of Canada's Next Top Model*. Arkivert fra originalen 6. januar 2007. Besøkt 3. januar 2006.
5. ↑  «Yahoo». *EA Reveals Command & Conquer 3 Tiberium Wars: Kane Edition*. Besøkt 3. januar 2006.

Eksterne lenker
---------------

* (en) Offisielt nettsted Rediger på Wikidata

* (en) Tricia Helfer – kategori av bilder, video eller lyd på Commons Rediger på Wikidata

* (en) Tricia Helfer – galleri av bilder, video eller lyd på Commons Rediger på Wikidata
* (en) Tricia Helfer på Internet Movie Database Rediger på Wikidata

* (no) Tricia Helfer hos Filmfront Rediger på Wikidata

* (fr) Tricia Helfer på Allociné Rediger på Wikidata

* (en) Tricia Helfer på AllMovie Rediger på Wikidata

* (en) Tricia Helfer hos Turner Classic Movies Rediger på Wikidata

* (en) Tricia Helfer hos Rotten Tomatoes Rediger på Wikidata

* (en) Tricia Helfer hos TV Guide Rediger på Wikidata

* (en) Tricia Helfer hos The Movie Database Rediger på Wikidata

* (en) Tricia Helfer hos Behind The Voice Actors Rediger på Wikidata
* (en) Tricia Helfer hos TV.com

|  |  |
| --- | --- |
| Oppslagsverk/autoritetsdata | Geni **·** WikiTree **·** VIAF **·** GND **·** LCCN **·** ISNI **·** SUDOC
 |